Քրիստինա Ռիչի

**Քրիստինա Ռիչի** (, ), ամերիկացի դերասանուհի։

## Կենսագրություն
Քրիստինա Ռիչին ծնվել է 1980 թվականի փետրվարի 12-ին, ԱՄՆ-ի Լոս Անջելես քաղաքի մերձակայքւոմ գտնվող Սանտա-Մոնիկա ավանում։ Մեծացել է իրավաբան հոր՝ Ռալֆ Ռիչիի և անշարժ գույքի գործակալ՝ Սառա Մյորդոքի ընտանիքում։ Ընտանիքի չորս երեխաներից (Ռաֆայելը, Պիան, Դանթեն և Քրիստինան) ամենակրտսերն էր։ Հայրը, մինչ իրավաբանի կարիերային անցնելը, ընտանեկան հոգեբան էր։ Փոքրիկ Քրիստինան հաճախ էր լսում նրա սեանսները և շատ անգամ իր լսած դիալոգները կրկնում էր մոր մոտ։ Ընտանիքը շուտով տեղափոխվում է Նյու Ջերսի, և երբ ապագա դերասանուհին դառնում է 13 տարեկան, ծնողները բաժանվում են։

Ռիչին երբեք չի հաճախել դերասանական վարպետության դասերի։

Ներկայումս ունի իր սեփական կինոպրոդյուսերական ընկերությունը, նաև Ումա Թուրմանի հետ հանդիսանում է Լուի Վիտոն նորաձևության տան դեմքը։

## Մասնագիտական գործունեություն
Քրիստինա Ռիչին իր առաջին քայլերը ֆիլմարտադրության մեջ արել է 9-ը տարեկանում՝ «Ջրահարսերը» ֆիլմում, որտեղ նա խաղում է Շերի, Բոբ Հոսքինսի և Վայնոնա Ռայդերի հետ։ Ֆիլմի հաջողությունից հետո նրան հրավիրում են նկարահանվել «Ադամսների ընտանիքը» (1991) ֆիլմում։ Հենց այս դերն էլ Ռիչիին դարձնում է ամենահայտնի դեռահաս դերասանուհին։ Երկու տարի անց Քրիստինան նկարվում է ֆիլմի շարունակության մեջ, որը այս անգամ կոչվում է՝ «Ադամսների ընտանեկան արժեքները»։ Նրա առաջին հասուն դերասանական աշխատանքը Էնգա Լիի «Սառցե քամին» ֆիլմն էր։ Ռիչին այստեղ խաղում էր հասուն աղջկա դեր, որը գայթակղում է հարևան երկու տղաներին։ Նրա առավել արժեքավոր աշխատանքներից են Էլիզաբեթ Վուրցելի դերը «Պրոզակի Սերունդը» ինքնակենսագրական ֆիլմում, ցինիկ և մոնիպուլյատոր Դիդիի դերը «Սեքսի հակադրությունը» կատակերգությունում, Թիմ Բարթոնի դերը «Նիրհած հովիտը» միստիկ ֆիլմում։ Վերջինում նա խաղում է Ջոնի Դեփի հետ, որը կյանքում նրա մտերիմ ընկերն է։ Դեփի հետ միասին նրանք հանդես են գալիս նաև Թերենս Գիլիամի «Վախն ու Ատելությունը Լաս Վեգասում» և Սալի Փոթերի «Մարդ, որը լացել էր» ֆիլմերում։ Նրա վերջին արժեքավոր աշխատանքներից է նաև Շարլիզ Թերոնի սիրուհու դերը «Հրեշը» աղմկահարույց ֆիլմում։ Ներկայումս դերասանուհին շարունակում է ակտիվ նկարահանվել ինչպես կոմերցիոն, այնպես էլ անկախ պրոեկտներում։ 2007 թվականին էկրաններ բարձրացավ «Պենելոպե» ռոմանտիկ կատակերգությունը, որտեղ նա խաղում է Ռիզ Ուիզերսփունի և Ջեյմս Մաքվոյի հետ միասին, ի դեպ այս ֆիլմում նա մասնակցել է առանց դերընտրման, նրան առաջարկվել է դերը Ռիզ Ուիզերսփունի կողմից։ Նույն տարում նա Սամուել Լ. Ջեքսոնի հետ նկարահանվել է «Սև օձի հևոցը» դրամայում։ Բացի այդ` նա մասնակցել է «Սպիտակ վարդը» պրոեկտին` խաղալով հայտնի գերմանացի հակաֆաշիստ ակտիվիստ Սոֆի Շոլի դերը, որն իր գործունեության համար մահապատժի էր ենթարկվել նացիստների կողմից՝ Երկրորդ համաշխարհային պատերազմի տարիներին։

## Անձնական կյանքը
2013 թվականի հոկտեմբերի 26-ին Ռիչին ամուսնացավ կինոմատոգրագ Ջեյմս Հիրդեջենի հետ, ում հետ նա 2 տարի հանդիպում էր մինչև ամուսնությունը։

## Ֆիլմացանկ

## Մրցանականեր
«Սատուրն» մրցանակաբաշխոթյուն՝ լավագույն դերասանուհի «Կասպեր» և «Քնած Հովիտ» ֆիլմերում խաղացած դերերի համար։

## Ծանոթագրություններ

Կատեգորիա:1980 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:«Երիտասարդ դերասան» մրցանակի դափնեկիրներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պրոդյուսերներ
Կատեգորիա:Փետրվարի 12 ծնունդներ
Կատեգորիա:Ֆեմինիստ արվեստագետներ